**ΑΠΟΜΝΗΜΟΝΕΥΜΑΤΑ - ΜΑΚΡΥΓΙΑΝΝΗ ΝΟΗΜΑΤΙΚΑ ΚΕΝΤΡΑ**

Αγράμματος συγγραφέας

Η τιμιότητα της διαγωγής και η εντιμότητα της γραφής

Πατρίδα – Θρησκεία- Εθνική συνείδηση

Συλλογική και ατομική συνείδηση- Αλτρουισμός

**BΟΗΘΗΤΙΚΕΣ ΕΡΜΗΝΕΥΤΙΚΕΣ ΕΡΩΤΗΣΕΙΣ**

* Ο Μακρυγιάννης αυτοπροβάλλεται ως αγράμματος συγγραφέας. Πως αυτή η επιμονή του συμβάλλει και στην αξιοπιστία της συγγραφής του;
* Ποια άλλα τεκμήρια παρουσιάζει ο Μακρυγιάννης για  να πείσει για την αξιοπιστία του έργου του;
* Ποια βασικά ιδεώδη προβάλλει στη δεύτερη ενότητα ο Μακρυγιάννης. Ποιά η θέση τους στο σημερινό κώδικα αξιών ;
* Ποιο χωρίο του κειμένου τονίζει τη συλλογικότητα (το εμείς και όχι το εγώ) του Αγώνα;
* Πως αντιλαμβάνεστε τη φράση (…..και γίναμε η παραλυσία του κόσμου);
* Ποιους και γιατί καταγγέλλει ο συγγραφέας;

Η ενότητα μπορεί να διαιρεθεί με κριτήριο το περιεχόμενό της σε δύο ενότητες:

**Ενότητα 1η** :από την αρχή της ενότητας έως όθεν διατάχθηκα. Η ενότητα μπορεί να υποδιαιρεθεί σε τρείς υποενότητες ακολουθώντας τη διαίρεση σε παραγράφους: πρώτη παράγραφος (η απόφαση και η θέλησή του ν α μάθει γράμματα) ,δεύτερη παράγραφος(η απόφασή του να γράψει τη βιογραφία του), τρίτη παράγραφος (επίκληση της τιμιότητας του ως εγγύηση και της τιμιότητας  και αξιοπιστίας των γραφομένων του).

**Ενότητα 2η** : από η πατρίδα – έως και το τέλος της ενότητας .Η έννοιες της φιλοπατρίας, της θρησκείας , του αλτρουισμού  αλλά και της ιδιοτέλειας ορισμένων αγωνιστών (τελευταία παράγραφος)  είναι τα κυρίαρχα στοιχεία της δεύτερης ενότητας.

 **ΓΛΩΣΣΑ**

Είναι η απλή δημοτική γλώσσα του λαού στην πιο καθαρή μορφή της. Η χρήση λαϊκών λέξεων (αυτήνη, κρικέλα, αγροικιώμαι) την κάνει πιο οικεία και  ενδιαφέρουσα.  Είναι απαλλαγμένη από διάφορα στολίδια και διακρίνεται για την ευθύτητα και την παρρησία της της.Η χρήση του α΄ προσώπου επιβάλλεται ως απόδειξη  της προσωπικής του μαρτυρίας

 **ΥΦΟΣ**

Το ύφος είναι απλό και λιτό  ταυτόχρονα όμως πυκνό σε νοήματα και ιδέες (ειδικά  στη δεύτερη ενότητα). Προς το τέλος γίνεται επικριτικό  αλλά και ειρωνικό(« Εκλαμπρότατοι» για τους οπλαρχηγούς εκείνους που άφησαν τα ιδεώδη του Αγώνα χάριν του πλούτου.

 **ΕΚΦΡΑΣΤΙΚΑ ΣΤΟΙΧΕΙΑ**

|  |  |
| --- | --- |
|        ΑντιθέσειςΜε το σχήμα της αντίθεσης ο συγγραφέας επιχειρεί να διαφοροποιηθεί από τους υπόλοιπους αγωνιστές ώστε να φανεί περισσότερο αξιόπιστος | Αγράμματος – μεγάλους άντρες και σοφούς , εγώ- εμείς ,κατοικήσαμε- ερημώσαμε κ.α |

**ΙΔΕΕΣ:**Η έννοια της αλήθειας και η εμμονή του σ’ αυτήν δηλώνει  το πάθος του Μακρυγιάννη να γράψει τα απομνημονεύματά του. Το ίδιο ισχύει για την πατρίδα, τη θρησκεία και τη συμμετοχή όλων στον κοινό σκοπό της απελευθέρωσης .